《拟古》
清代·载滢

古人不可见，后来安得知。已过即幻梦，未到徒劳思。

光阴良可惜，方寸胡不怡。所以古达人，行乐须及时。

勿为名利缚，勿为物累羁。万事偶然耳，随遇安所之。

但自保忠信，任运无可疑。笑指天心月，虚明是我师。

作者简介：贝勒载滢，字湛甫，号怡庵，又号清素主人、云林居士，恭忠亲王奕欣子。有《继泽堂集》。